ડિરેક્ટર શંકર માટે : આ ફિલ્મના રાઇટર-ડિરેક્ટર એવા શંકર જો કીડી પર પણ ફિલ્મ બનાવે તો એ ડાયનોસૉર જેવડી હોય! શૂટિંગનાં સ્થળો હોય, ગીતો હોય, ફાઇટ્સ હોય કે ઇન્ટેન્સ ડ્રામા હોય, દરેક ઠેકાણે લગભગ ક્યારેય અગાઉ જોઈ ન હોય એવી અદ્ભુતતાનો ટચ જોવા મળે. હા, ફિલ્મ જોતી વખતે પાંપણો ઝપકાવતા રહેવું જેથી ડ્રાય આઇ સિન્ડ્રૉમ ન થઈ જાય! બીજા ડિરેક્ટરોને આ ફિલ્મથી ખુલ્લી ચૅલેન્જ છે કે ચીલાચાલુ બીબાંમાંથી નીકળીને આ પ્રકારનું ઇનોવેટિવ વિચારી બતાવો તો ખરા.